Karl Guðjónsson , kennari og alþingismaður . Karl Óskar Guðjónsson , kennari , var alþingismaður Vestmannaeyja í fjöldamörg ár . Hann var landskjörinn þingmaður frá 1953 til 1959 . Var kosinn af lista Alþýðubandalagsins í Suðurlandskjördæmi árið 1959 til 1971 . Karl var landskjörinn varaþingmaður nóv-des 1965 . Karl fæddist 1. nóvember 1917 í Hlíð í Vestmannaeyjum og lést þann 6. mars 1973 í Reykjavík . Foreldrar hans voru Guðjón Einarsson ( f. 18. okt 1886 , d. 11. des 1966 ) fiskimatsmaður í Vestmannaeyjum og Guðfinna Jónsdóttir ( f. 1. september 1893 , d 12. apríl 1957 . Karl kvæntist þann 1. nóvember 1942 Arnþrúði ( f 1. apríl 1918 ) dóttur Björns Sigurðssonar , bónda og trésmiðs í Grjótnesi á Sléttu , og Vilborgar Sigríðar Guðmundsdóttur . Karl tók kennarapróf í Reykjavík 1938 . Hann stundaði framhaldsnám við Kennaraháskólann í Kaupmannahöfn á árunum 1964 - 1965 . Hann var ráðinn sem kennari við Barnaskólann í Vestmannaeyjum frá 1938 - 1968 , og síðan við Vogaskóla í Reykjavík 1963 - 1966 . Hann var fræðslufulltrúi og fræðslustjóri í Kópavogi 1966 til æviloka . Karl var einnig formaður Sambands íslenskra lúðrasveita ( SÍL ) árin 1964 - 1965 . Hann sat í bankaráði Framkvæmdabankans 1957 til 1966 og í úthlutunarnefnd atvinnuaukningarfjár 1959 - 1960 . Árið 1955 var hann kosinn í orkunefnd og árið 1956 í milliþinganefnd í samgöngumálum . Var svo loks kosinn í Norðurlandaráð árið 1968 .